CELEX: 32011D0014
Language: sl
Date: 2011-01-13 00:00:00
Title: 2011/14/EU: Sklep Komisije z dne 13. januarja 2011 o spremembi Odločbe 97/556/ES o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z zunanjimi toplotnoizolacijskimi sestavljenimi sistemi/sklopi z ometom (ETICS) (notificirano pod dokumentarno številko C(2011) 34)  Besedilo velja za EGP

14.1.2011   
            
            
               SL
            
            
               Uradni list Evropske unije
            
            
               L 10/5
            
         SKLEP KOMISIJE
   z dne 13. januarja 2011
   o spremembi Odločbe 97/556/ES o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z zunanjimi toplotnoizolacijskimi sestavljenimi sistemi/sklopi z ometom (ETICS)
   (notificirano pod dokumentarno številko C(2011) 34)
   (Besedilo velja za EGP)
   (2011/14/EU)
   EVROPSKA KOMISIJA –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode, (1) ter zlasti člena 13(4) Direktive,
   po posvetovanju s Stalnim odborom za gradbeništvo,
   ob upoštevanju naslednjega:
   
               (1)
            
            
               Odločba Komisije 97/556/ES z dne 14. julija 1997 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z zunanjimi toplotnoizolacijskimi sestavljenimi sistemi/sklopi z ometom (ETICS) (2) se nanaša samo na proizvode v okviru evropskih tehničnih soglasij, nekateri od navedenih proizvodov pa so lahko zajeti tudi v usklajenih evropskih standardih.
            
         
               (2)
            
            
               Odločbo 97/556/ES je zato treba spremeniti, da se bo uporabljala tudi za proizvode, za katere veljajo usklajeni evropski standardi, ki jih določi Evropski odbor za standardizacijo („CEN“) –
            
         SPREJELA NASLEDNJI SKLEP:
   Člen 1
   Odločba 97/556/ES se spremeni:
   
               1.
            
            
               člen 2 se nadomesti z naslednjim:
               „Člen 2
               Postopek potrjevanja skladnosti proizvodov iz Priloge II se navede v mandatih smernic za evropska tehnična soglasja. Postopek potrjevanja skladnosti proizvodov iz Priloge III se navede v mandatih smernic za usklajene evropske standarde.“;
            
         
               2.
            
            
               doda se nova Priloga III, kakor je določeno v Prilogi k temu sklepu.
            
         Člen 2
   Ta sklep je naslovljen na države članice.
   
      V Bruslju, 13. januarja 2011
      
         
            Za Komisijo
         
         Antonio TAJANI
         
            Podpredsednik
         
      
   
   
      (1)  UL L 40, 11.2.1989, str. 12.
   
      (2)  UL L 229, 20.8.1997, str. 14.
   
      PRILOGA
      
         
            „PRILOGA III
            DRUŽINA PROIZVODOV
            
               ZUNANJI TOPLOTNOIZOLACIJSKI SESTAVLJENI SISTEMI/SKLOPI Z OMETOM (1/1)
            
            
               Sistemi potrjevanja skladnosti
            
            Za navedene proizvode in predvidene uporabe mora CEN v zadevnih usklajenih evropskih standardih opredeliti naslednji sistem potrjevanja skladnosti:
            
                        Proizvodi
                     
                     
                        Predvidene uporabe
                     
                     
                        Stopnje ali razredi
                        
                           (požarna odpornost)
                        
                     
                     
                        Sistemi potrjevanja skladnosti
                     
                  
                        Zunanji toplotnoizolacijski sestavljeni sistemi/sklopi z ometom (ETICS)
                     
                     
                        V zunanjih zidovih
                     
                     
                        vsi
                     
                     
                        1
                     
                  
                        Sistem 1: glej točko (i) oddelka 2 Priloge III k Direktivi 89/106/EGS, brez kontrolnega preskušanja vzorcev.
                     
                  Specifikacija za sistem mora omogočati izvajanje sistema tudi takrat, kadar za neko lastnost proizvoda ni treba določiti zmogljivosti, ker v vsaj eni državi članici ni pravnih zahtev za tako lastnost (glej člen 2(1) Direktive 89/106/EGS in po potrebi točko 1.2.3 razlagalnih dokumentov). V navedenih primerih se od prodajalca preverjanje takih lastnosti ne sme zahtevati, če ta zmogljivosti proizvoda ne želi navesti.“